<classify> KULWA MZEE-DAR ES SALAAM WATUHUMIWA zaidi ya sita wa makosa ya uhujumu uchumi,akiwemo Mkurugenzi Mkuu wa Benki M Tanzania, Sanjeev Kumar 63,wamekiri makosa yao kwa nyakati tofauti na kulipa zaidi ya Sh bilioni 6.53. Washtakiwa hao walikiri makosa yao jana Mahakamaya Hakimu Mkazi Kisutu, Dar es Salaam mbele ya mahakimu watatu tofauti, baadaya kuingia makubaliano na Mkurugenzi wa Mashtaka DPP kuhusu kiasi cha fedhawatakachorejesha. Kwa upande wake, mshtakiwa Kumar ameamriwa kulipafidia ya zaidi ya Sh bilioni 6 na faini ya Sh milioni 2 baada ya kukiri. Kumar ametakiwa kuilipa fidia hiyo ndani ya miezi24 na hadi sasa ameshalipa Sh milioni 690. Akisoma adhabu hiyo, Hakimu Mkazi Mkuu HurumaShaidi, alisema katika mashtaka mawili, mshtakiwa atatakiwa kulipa faini ya Shmilioni moja kwa kila kosa. Alisema pia mshtakiwa atatakiwa kulipa fidia yaSh 6,039,103,579 kwa miezi 24, kwamba kila mwezi atalipa Sh milioni 222.8. Hati ya kusafiria ya mshtakiwa huyo itabakikatika Ofisi za DPP na safari zake zote zitafuatiliwa na ofisi hiyo. Wakili wa Serikali, Jackline Nyantori alidai kuwawameingia makubaliano na mshtakiwa huyo baada ya kukiri kosa la kuisababishiaserikali hasara, hivyo wameamua kuondoa mashtakaya kughushi, kutakatisha fedha, kujipatia fedha kwa njia yaudanganyifu na kuwasilisha nyaraka za uongo. Akisoma mashtaka mapya, Jackline alidaikatika shtaka la kwanza, Januari 20, 2016 mshtakiwa huyo akiwa Mkurugenzi Mkuuwa Benki M Tanzania, kwa vitendo vyake alivyovifanya aliisababishia Serikalikupata hasara ya Sh 6,039,103,579. Katika shtaka la pili, mshtakiwa anadaiwa Januari20, 2016 akiwa Dar es Salaam, kwa njia ya ulaghai ndani ya Benki M Tanzaniaakijua ni udanganyifu, alijipatia Dola za Marekani 287,000. Naye Mkurugenzi wa Kampuni ya Aste InsuranceBrokers, Astery Ndege, aliyekuwa akishtakiwa pamoja naaiiyekuwa Mkurugenzi wa Mamlaka ya Vitambulisho vya Taifa Nida, DicksonMaimu na wenzake wanne, amekiri makosa ya kusababisha hasara ya Sh bilioni 1.1. Mahakama imemwamuru kulipa faini ya Sh milioninne na fidia Sh 293,446,400.23 kama walivyokubaliana na DPP. Mshtakiwa akishindwa kulipa faini hiyo ataendajela miaka 20. Amelipa. Mdege alikiri jana mbele ya Hakimu MkaziMwandamizi, Salum Ally baada ya Jamhuri kuifahamisha mahakama kwamba mshtakiwahuyo aliandika barua ya kuomba msamaha kwa DPP na wakaingia makubaliano. Kabla ya hukumu hiyo, Wakili wa SerikaliMwandamizi, Ladislaus Komanya aliwasomea washtakiwa wote mashtaka 50 badala ya100 yaliyokuwa yakiwakabili awali. Aliwataja washtakiwa kuwa ni Maimu, MenejaBiashara wa Nida, Avelin Momburi na Mkurugenzi wa Kampuni ya Aste InsuranceBrokers, Ndege, Ofisa Usafirishaji, George Ntalima, Mkurugenzi wa Sheria,Sabina Raymond na Xavery Kayombo. Komanya alidai washtakiwa wanakabiliwa namashtaka 50, yakiwemo ya kutumia nyaraka kumdanganya mwajiri, kughushi, kutoanyaraka za uongo, kutakatisha fedha na kusababisha hasara ya Sh1,175,785,600.93 kwa Nida. Washtakiwa wote walikana mashtaka isipokuwa Ndegealikiri shtaka la kwanza la kujihusisha na genge la uhalifu na shtaka lakusababisha hasara ya zaidi ya Sh bilioni moja. Baada ya kukiri, mahakama ilimtia hatiani naupande wa Jamhuri uliomba apewe adhabu kulingana na makubaliano, mshtakiwa ni mkosajiwa mara ya kwanza, kaomba msamaha, itasaidia kupunguza msongamano gerezani. Katika shtaka la kusababisha hasara, inadaiwaMaimu, Ndege na Ntalima kati ya Julai 19, 2011 na Agosti 31 mwaka 2015 katikamaeneo tofauti ya Dar es Salaam kwa udanganyifu walisababisha hasara jumla yaSh 1,175,785,600.93 dhidi ya Nida. Nao mfanyabiashara David Mudi na wenzake wanne,wamehukumiwa kulipa fidia ya Sh milioni 40 baada ya kupatikana na hatia katikakesi ya uhujunu uchumi kwa kujihusisha na nyara za Serikali bila kibali. Washtakiwa wengine katika kesi hiyo ni MohamedSalum Mohamed, Mustapha Bakari, Salum Wakili na Shabani Haji. Washtakiwa hao walipewa adhabu hiyo jana katikaMahakama ya Hakimu Mkazi Kisutu mbele ya Hakimu Mkazi Janet Mtega. Mbali na adhabu hiyo, washtakiwa hao walipewaadhabu ya kifungo cha nje kwa sharti la kutofanya kosa hilo tena nawashirikiane na Serikali kutoa taarifa za watu wengine wanaojihusisha na makosakama hayo. Katika kesi hiyo, washtakiwa hao wanakabiliwa nakosa moja kuwa kati ya Novemba mosi hadi 16 mwaka 2015, Zanzibar na Dar esSalaam, wote walijihusisha na usafirishaji wa kobe 201 wenye thamani ya zaidiya Sh milioni 40 bila kibali kutoka kwa Mkurugenzi wa Wanyamapori. Wakati huo huo, mshtakiwa Priscus Shirimaanayeshtakiwa kwa uhujumu uchumi atalipa fidia ya Sh milioni 153 kwa miezimitatu.  <topic>: kitaifa 